钦定古今图书集成/明伦汇编/氏族典/第440卷 > 贾昔剌
## 钦定古今图书集成/明伦汇编/氏族典/第440卷 > 贾昔剌

按《元史贾昔剌传》：“昔剌，燕之大兴人也。本姓贾氏，其
父仕金为庖人。昔剌从睿宗于和林，典司御膳，以其
须黄，赐名昔剌俾氏族与蒙古人同，甚亲幸之。世祖
在潜邸，知其重厚，使从迎皇后于弘吉剌之地，自是
预谋帷幄，动中机会，卒谥敬懿。子丑妮子，从伐宋，还
自鄂州，卒谥显毅。子虎林赤，智勇绝人，从幸和林，中”
道值大风，昼晦，敌猝至，击走之。历尚膳使，超拜宣徽
使。卒。子秃坚不花袭世职。帝知其可用，升同佥宣徽
院事。每论政帝前，言直而气不慑。成宗即位，进同知
宣徽院事。武宗即位，拜宣徽使。延祐七年，以疾去官。
英宗即位，帖失谮杀之。后帖失伏诛，追谥“忠隐。”子班
卜、忽里台、也速古、秃忽赤，皆至显官。